Farisha Iris

Farisha "Iris" Asmadi (lahir 25 April 1999) merupakan seorang penyanyi wanita Malaysia. Beliau ialah naib juara Idola Kecil 4 dan pemenang tempat ketiga Ceria Popstar. Pada tahun 2020, beliau merupakan salah seorang peserta Big Stage musim ketiga.

Kerjaya
Pada usia 11 tahun, Farisha memulakan kerjaya awalnya sebagai pelakon, penyanyi dan pengacara. Beliau pernah menjadi salah seorang peserta Idola Kecil musim keempat pada 2011 dan merangkul gelaran naib juara. Farisha juga terpilih sebagai salah seorang peserta Ceria Popstar di Astro Ceria dan memenangi tempat ketiga. Beliau kemudian mengacarakan rancangan pendidikan kanak-kanak ChiChi & ChaCha, namun meninggalkannya kerana memberi tumpuan kepada akademik. Beliau juga pernah menjadi wartawan lokasi Nasi Lemak Kopi O selama setahun. Pada tahun 2017, beliau merakamkan single sulungnya, "Tak Malu", diikuti oleh single keduanya, "Alasan Terindah" pada 2018. Pada tahun 2020, single ketiganya menyusul dengan tajuk "Bebel". Beliau melancarkan single keempatnya, "Hello" pada Januari 2021. Kerjaya lakonannya bermula dengan membintangi telefilem Tiba Masanya sebagai Angah di TV AlHijrah pada 2013. 

Pada tahun 2019 sehingga kini, Farisha mula menceburi bidang perniagaan dan bergiat aktif dalam bidang tersebut sehingga kini. Beliau membina empayar "Diamonis Beauty" produk penjagaan kulit bersama kakaknya, Farhana Azmira binti Asmadi.

Big Stage (musim 3)

Farisha menyertai Big Stage musim ketiga yang bersiaran di Astro Ria, beliau tersingkir di konsert minggu ketujuh sekaligus gagal mara ke konsert akhir. Berikut ialah senarai persembahan beliau dalam Big Stage:

Kehidupan peribadi
Farisha mempunyai lulusan dalam komunikasi massa di Universiti Teknologi MARA (UiTM) kampus Alor Gajah, Melaka. dan lulusan dalam dalam Ijazah Sarjana Muda Perhubungan Awam di universiti sama kampus Shah Alam, Selangor. Pada ketika ini, Farisha menyambung pelajaran dalam Ijazah Sarjana Komunikasi Massa di universiti sama kampus Shah Alam, Selangor.

Diskografi

Filemografi

Drama

Telefilem

Televisyen

Muzik video

Anugerah dan pencalonan

Rujukan

Pautan luar
 
 
 
 

Kelahiran 1999
Orang hidup
Orang Malaysia berketurunan Melayu
Muslim Malaysia
Orang dari Selangor
Penyanyi wanita Malaysia
Pengacara televisyen Malaysia
Peserta Idola Kecil
Peserta Ceria Popstar
Peserta Big Stage
Alumni Universiti Teknologi MARA